钦定古今图书集成/理学汇编/经籍典/第059卷 > 宋
## 钦定古今图书集成/理学汇编/经籍典/第059卷 > 宋

### 太祖开宝三年召见王昭素令讲乾卦

按《宋史太祖本纪》，不载。按《玉海》，开宝三年，知制诰
李穆荐王昭素，召见便殿。昭素著《易论》三十三篇，时
年七十馀，太祖赐坐，令讲《乾卦》，召宰臣薛居正等观
之，至九五“飞龙在天”，昭素对曰：“此爻正当陛下今日
之事，此书非圣人出，不能合其象。”三月辛亥，拜国子
博士。

### 太宗端拱元年八月幸太学命博士李觉讲易经十月孔维等所校勘易经板成以献

按《宋史太宗本纪》，端拱元年八月庚辰，幸太学。命博
士李觉讲《易经》。按《李觉传》：端拱元年，“太宗幸国子
监，谒文宣王毕，升辇将出西门，顾见讲座，左右言觉
方聚徒讲书。上即召觉，令对御讲。觉曰：陛下六龙在
旁，臣何敢辄升高座。”上因降辇，令有司张幕㡩，设别
坐。诏觉讲《周易》之《泰卦》。从臣皆列坐。觉因述天地感
通，“君臣相应”之旨，上甚悦，特赐帛百匹。

按《玉海》：“端拱元年，孔维等奉敕校勘孔颖达《五经正
义》，诏国子监镂板行之。易则维等四人校勘，李说等
六人详勘，又再校。十月，板成以献。”

### 真宗大中祥符七年六月上作周易诗三章赐群臣和九月易经重刻板本

按《宋史真宗本纪》，不载。按《玉海》，“大中祥符七年六
月庚辰，上作《周易》诗三章，赐群臣和。至是遍咏经史，
百僚并赋九月《易》诗，重刻板本，仍命陈彭年、冯元校
定。自后九经及释文有讹缺者，皆重校刻板。”

### 天禧元年以冯元查道等讲易于宣和门北阁

按《宋史真宗本纪》不载。按《冯元传》：元擢崇文院检
讨，兼国子监直讲。真宗召元讲《易》。元进说曰：“地天为
泰者，以天地之气交也。君道至尊，臣道至卑，唯上下
相与，则可以辅相天地，财成万化。”帝悦。天禧初，数与
查道、李虚己、李行简等入讲《易》于宣和门北阁。
天禧二年，诏以李见《易》枢，附驿以闻。

按《宋史真宗本纪》。不载按《玉海》。天禧二年。富顺监
言。李见撰《易枢》十卷。诏附驿以闻。〈按宋史艺文志有易枢十卷不著姓

“名疑” ，即李见所著。

### 仁宗宝元二年陆秉奏周易意学十卷

按《宋史仁宗本纪》。不载。按《玉海》。陆秉。字端夫。撰《意
学》十卷。宝元二年奏御。

### 庆历元年吴秘献刘牧易十卷

按《宋史仁宗本纪》。不载。按《玉海》。刘牧字长民。《易》十
卷。庆历初。吴秘献其书。诏奖之。田况为序。言数者宗
之。又《钩隐图》三卷。

### 皇祐元年九月所镌周易石经毕

按《宋史仁宗本纪》不载。按《玉海石室十三经》，孟蜀
所镌，“皇祐元年岁次己丑九月辛卯朔十五日乙巳
工毕。”周易孙逄吉书。

皇祐三年，评事孙坦上《易经析蕴》十卷。

按《宋史仁宗本纪》。不载按《玉海》。皇祐三年。评事孙
坦上《析蕴》十卷。帝嘉其勤博。

皇祐四年五月，田况上代渊所著《周易旨要》二十卷。
六月，上《周易节解》二十卷。

按《宋史仁宗本纪》。不载按《玉海》。皇祐四年五月。知
益州田况上太常丞代渊所著《周易旨要》二十卷。丙
午以为祠部员外郎。又云：“皇祐　年，诏杨安国等以
《五经正义节解》为书。令先撰序及名。”安国等请名曰
《五经义宗》《五经精义序》进。读毕赐茶而退。辛丑降付
迩英阁。四年六月壬寅。延和殿侍讲学士上《五经精
义》《周易节解》二十卷。

### 至和元年宋咸上注周易十卷

按《宋史仁宗本纪》。不载。按《玉海》。至和元年十二月
十八日。宋咸上注《周易》十卷。诏褒论。

仁宗　　　年。御延和殿。诏讲官。听卢士宗讲《易》
按《宋史仁宗本纪》。不载按《卢士宗传》。仁宗御延和
殿。诏讲官悉升殿。听其讲易。明日复命讲泰卦。又诏
经筵官贾昌朝听之。

### 英宗治平三年皇甫佖上所著周易精义

按《宋史英宗本纪》。不载按《玉海》。治平三年四月己
丑。工部侍郎皇甫佖。上所著《周易精义》。赐帛

### 神宗熙宁九年宗子克𬱟进周易开奥图

按《宋史神宗本纪》。不载。按《玉海》。熙宁九年五月二
十二日。宗子克𬱟。进《周易开奥图》。诏褒之。

### 高宗建炎二年上亲书大有大畜二卦于屏出示宰执

按《宋史高宗本纪》，不载。按《玉海》，建炎二年九月二
十二日癸卯，内出亲书左右素屏《旅獒》一篇，《大有》《大
畜》二卦，与孟子之言七，凡十扇，遣中使宣示宰执。

### 绍兴五年上亲书周易否泰卦赐张浚

按《宋史高宗本纪》。不载按《玉海》。绍兴五年十月庚
戌。右相张浚入见。上亲书《周易》否泰卦赐之。

绍兴六年林儵上所著《易说》。

按《宋史高宗本纪》，不载按《玉海》，绍兴六年，林儵乞
上所著《易书》，诏给事中朱震详问。震言“用功至勤，仍
令明州给扎录其所著《易说》及《天道大备书》《变卦纂
集》等合二十六卷上之。”二月甲辰，儵循资与堂除。
绍兴八年，李授之上《易解》。

按《宋史高宗本纪》。不载。按《玉海》。绍兴八年六月五
日。李授之上《易解》。除直秘阁。

绍兴十三年六月二十四日，内出御书《周易》，宣示馆
职。

按《宋史高宗本纪》，不载。按《玉海》，绍兴十三年六月
二十四日，内出御书《周易》，宣示馆职。九月四日，上谕
辅臣曰：“学写字不如便写经书，不惟可以学字，又得
经书不忘。”

绍兴十五年，刘翔进《易解》。

按《宋史高宗本纪》。不载。按《玉海》。绍兴十五年十月
二十七日。刘翔进易解。

绍兴十六年，吴沆进《易经璇玑》，郭伸上《易解》。

按《宋史高宗本纪》。不载。按《玉海》。绍兴十六年。吴沆
进《易璇玑》三卷。二十七篇。四月郭伸上《易解》。

绍兴十七年，吴适进《大衍图》。

按《宋史高宗本纪》。不载按《玉海》。绍兴十七年四月。
“左迪功郎吴适进大衍图。庚戌。令秘省详之。”

绍兴二十五年，书《乾卦》赐秦梓。张浚进所著《否泰卦
解义》。

按《宋史》高宗本纪。不载按《玉海》。绍兴二十五年。高
宗书《乾卦》赐侍讲秦梓初。绍兴五年十一月庚戌。右
相张浚入见。上亲书《周易》否《泰》卦赐之。浚奏“自古小
人倾陷君子。莫不以朋党为言。臣尝考《泰》之初九，‘拔
茅茹’以其汇征《象》以为志在外。盖言其志在天下国
家。非为身故也。《否》之初九‘拔茅茹’以其汇征象以为
志在君，则君子连类而退，盖将以行善道，而未始忘
忧国爱君之心焉。观二爻之义而考其用心，则朋党
之论不攻而自破矣。臣又观《否》《泰》之理，起于人君一
心之微，一念之正，其画为阳，《泰》自是而起矣。一念之
不正，其画为阴，《否》自是而起矣。《泰》之上六，三阴已尽，
复变为阳，则小人在外，而《泰》所由生焉。”二十五年八
月，以所著《否》《泰卦解义》进之。奏曰：“其事本诸一心。”
绍兴二十七年，彭与上《周易义解》。

按《宋史高宗本纪》，不载。按《玉海》，绍兴二十七年九
月，彭与上《周易义解》十册、《神授易图》四册、《太极歌》一
册、《易证诗》一册、《羲文图》二册。馆学看详，谓“潜心象数，
训释淹贯。”诏补上州文学。

绍兴三十年，宋大明上《周易解》。

按《宋史高宗本纪》。不载。按《玉海》。绍兴三十年三月
七日。宋大明。上《周易解》。

绍兴年，都絜进《易变体》。

按《宋史高宗本纪》，不载。按《玉海续书目》：《易变体》十
六卷，绍兴中，吏部郎中都絜进，谓《筮》有某卦之某卦
为变体。如蔡墨言“‘潜龙勿用’，不曰《干》初九，而曰《干》之
《姤》；言‘龙战于野’，不曰《坤》上六，而曰《坤》之《剥》，此谓变体。
自《干》之《姤》至《未济》之解，以意演之，爻为一篇，凡三百
八十四篇。”

### 孝宗乾道二年以张行成进易可采除直徽猷阁

按《宋史孝宗本纪》不载。按《玉海》，乾道二年六月四
日，以行成进易，可采，除直徽猷阁。行成有《述衍》十卷，
《通变》四十卷。

乾道九年，诏胡铨进所解《周易》。

按《宋史孝宗本纪》不载。按《玉海》，乾道九年闰正月
二十三日，敷文直学士胡铨言，“圣训令臣进所解诸
经，今先缮写。《周易》《周礼》《礼记》《春秋》四经解。”诏令投进。
乾道年，晁昭德上《易故训传》十八卷。

按《宋史孝宗本纪》不载。按《文献通考》，晁昭德《易故
训传》十八卷，乾道中上之。

### 淳熙八年吕凝之上易书四十卷

按《宋史孝宗本纪》。不载。按《玉海》，淳熙八年八月五
日。知阆州吕凝之上《易书》四十卷。上问辅臣。周必大
奏曰：“此本邵雍之学。蜀人张行成推衍之。凝之必讲
学于行成。”上曰：“行成所著颇略。”必大曰：“凝之配年以
卦爻。所以加密淳熙十二年。林栗进《周易经传集解》三十二卷。
按《宋史孝宗本纪》。不载。按《玉海》，淳熙十二年四月
二十六日，知潭州林栗进“《经传集解》三十二卷，《系辞》
上下二卷，《文言》《说卦》《杂卦》共为一卷，《河图》《洛书八卦
九畴》《大衍总会图》《六十四卦立成图》《大衍揲蓍解》共
为一卷，总三十六册。”诏付秘省，敕书奖谕。

### 宁宗嘉定元年御书易泰卦以赐辅臣

按《宋史宁宗本纪》。不载。按《玉海》。嘉定元年御书书
之说命。《易》之《泰卦》。《诗》之《天保》。以赐辅臣。

### 理宗淳祐十一年八月辛亥上览林光世易范诏赴阙是年讲易终篇

按《宋史理宗本纪》：淳祐十一年八月“辛亥，诏比览林
光世《易、范》《明易推星配象演义》，有司其以礼津遣赴
阙。”

按《玉海》：“淳祐十一年，讲《易》终篇，赐诗。”

### 度宗咸淳六年六月诏以易传序天下士子宜肄其文

按《宋史度宗本纪》：咸淳六年六月，诏“《太极图说》《西铭
易传序》，天下士子，宜肄其文。”